Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: állam tulajdonában lévõ vállalkozói vagyon értékesítésérõl szóló 1995. évi XXXIX. törvény mellékletében felsorolt
Paragraph Index: 2535

f) A 2. pont c) alpont második bekezdése helyébe a következõ rendelkezés lép: „A támogatási program elõlegét a költségvetési kiadásként történõ elszámolása után a támogatási program elõlege követelés növekedésként, illetve a támogatási program elõlegével történõ elszámolást követõen a követelés csökkenését 2003/154. szám a tõkeváltozással szemben kell a nyilvántartásban rögzíteni. A támogatási programhoz kapcsolódó szabálytalan kifizetések miatti követelések állományának változása szintén a tõkeváltozással szemben kerül elszámolásra. A követelésekrõl év közben folyamatosan analitikus nyilvántartást kell vezetni. Amennyiben az államháztartás szervezete nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, a követelésekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból a követelés változásának jogcíme szerint (követelés elõírása, követelés pénzügyi teljesítése, értékvesztése, elengedése stb.) készített összesítõ bizonylat (feladás) alapján is történhet. Az elõírt követelések (általános forgalmi adót is tartalmazó) összegét az állományváltozásnak megfelelõen rögzíteni kell a követelés számla egyenlegének növekedéseként, valamint a pénzügyileg rendezett követelések értékével a megfelelõ követelés számla egyenlegét kell csökkenteni a tõkeváltozással szemben, legkésõbb a tárgynegyedévet követõ hónap 15. napjáig. A követelések állományát érintõ valamennyi gazdasági mûvelet, esemény rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes